CELEX: 62020CN0486
Language: mt
Date: 2020-10-01 00:00:00
Title: Kawża C-486/20: Talba għal deċiżjoni preliminari mressqa mill-Ustavno sodišče Republike Slovenije (is-Slovenja) fl-1 ta’ Ottubru 2020 – Varuh človekovih pravic Republike Slovenije

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/24
            
         
      Talba għal deċiżjoni preliminari mressqa mill-Ustavno sodišče Republike Slovenije (is-Slovenja) fl-1 ta’ Ottubru 2020 – Varuh človekovih pravic Republike Slovenije
      (Kawża C-486/20)
      (2020/C 414/35)
      Lingwa tal-kawża: is-Sloven
      
         Qorti tar-rinviju
      
      Ustavno sodišče Republike Slovenije
      
         Partijiet fil-kawża prinċipali
      
      
         Rikorrenti: Varuh človekovih pravic Republike Slovenije
      
         Partijiet oħra fil-proċedura: Državni zbor Republike Slovenije, Vlada Republike Slovenije
      
         Domandi preliminari
      
      
                  1)
               
               
                  Il-punt 8 tal-Anness I tad-Direttiva (UE) 2016/681 (1) huwa kompatibbli mal-Artikoli 7 u 8 kif ukoll mal-ewwel paragrafu tal-Artikolu 52 tal-Karta tad-Drittijiet Fundamentali tal-Unjoni Ewropea, fid-dawl tal-fatt li ma jirriżultax b’mod ċar jekk dan jinkludix biss id-data marbuta mal-fatt li l-persuna inkwistjoni għandha l-istatus ta’ vjaġġatur frekwenti, jew inkella jinkludix anki data marbuta mat-titjiriet u mal-prenotazzjonijiet imsemmija fil-programm tal-vjaġġatur frekwenti, fatt li jista’ jfisser li ma jiġix osservat ir-rekwiżit ta’ ċarezza u ta’ preċiżjoni tar-regoli u b’hekk jiġi mittiefes id-dritt għar-rispett tal-ħajja privata u d-dritt għall-protezzjoni tad-data personali.
               
            
                  2)
               
               
                  Il-punt 12 tal-Anness I tad-Direttiva (UE) 2016/681 huwa kompatibbli mal-Artikoli 7 u 8 kif ukoll mal-ewwel paragrafu tal-Artikolu 52 tal-Karta tad-Drittijiet Fundamentali tal-Unjoni Ewropea, fid-dawl tal-fatt li d-data mitluba ma hijiex indikata b’mod iddettaljat u, fl-istess ħin, li l-punt imsemmi iktar ’il fuq tal-Anness I ma jipprovdix għal limitazzjoni fir-rigward tan-natura u tal-portata tad-data, fatt li jista’ jfisser li ma jiġix osservat ir-rekwiżit ta’ ċarezza u ta’ preċiżjoni tar-regoli u b’hekk jiġi mittiefes id-dritt għar-rispett tal-ħajja privata u d-dritt għall-protezzjoni tad-data personali.
               
            
         (1)  Direttiva (UE) 2016/681 tal-Parlament Ewropew u tal-Kunsill tas-27 ta’ April 2016 dwar l-użu ta’ data tar-reġistru tal-ismijiet tal-passiġġieri (PNR) għall-prevenzjoni, l-iskoperta, l-investigazzjoni u l-prosekuzzjoni ta’ reati terroristiċi u kriminalità serja (ĠU 2016, L 119, p. 132).